Diari Oficial de la Generalitat Valenciana


Sumari del DOGV 9363, del 16-06-2022 (2022/5353)

RESOLUCIÓ de 7 de juny de 2022, de la Presidència de la Generalitat, per la qual s'aprova la dissolució de l'agrupació constituïda pels Ajuntaments de L'Orxa i Planes per al sosteniment en comú del lloc de secretaria.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9363

Data del DOGV
:   16-06-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/5353


Data del document
:   07-06-2022

Organisme emissor
:   Presidència de la Generalitat

Tipus de document
:   Resolució

RESOLUCIÓ de 7 de juny de 2022, de la Presidència de la Generalitat, per la qual s'aprova la dissolució de l'agrupació constituïda pels Ajuntaments de L'Orxa i Planes per al sosteniment en comú del lloc de secretaria. [2022/5353]  
L'Ajuntament de L'Orxa, en ple de 25 de març de 2021, acorda dissoldre l'Agrupació per al sosteniment del lloc de secretaria-intervenció mitjançant funcionari amb habilitació de caràcter nacional entre els ajuntaments de L'Orxa i Planes, així com donar tràmit d'audiència a l'Ajuntament de Planes.  
L'Ajuntament de Planes, en ple de 29 d'abril de 2021, acorda aprovar la dissolució de l'Agrupació per al sosteniment del lloc de secretaria-intervenció mitjançant funcionari amb habilitació de caràcter nacional entre els ajuntaments de L'Orxa i Planes, en els termes acordats per l'Ajuntament de L'Orxa, en ple de 25 de març de 2021.  
  
El ple de la Diputació d'Alacant, en sessió ordinària celebrada el 2 de març de 2022, va adoptar l'acord d'informar favorablement la dissolució de l'Agrupació per al sosteniment del lloc de secretaria-intervenció mitjançant funcionari amb habilitació de caràcter nacional entre els ajuntaments de L'Orxa i Planes.  
En el procediment de dissolució de l'Agrupació de L'Orxa i Planes s'han complit els tràmits previstos en l'article 20 del Decret 92/2021, de 9 de juliol, del Consell, de regulació del personal funcionari amb habilitació de caràcter nacional, inclòs el tràmit d'audiència, la informació pública i l'informe favorable de la Diputació Provincial d'Alacant. En el procediment de creació dels nous llocs de secretaria s'han complit els tràmits previstos en l'article 2 del Decret 92/2021, de 9 de juliol, del Consell, de regulació del personal funcionari amb habilitació de caràcter nacional.  
Vistos els antecedents indicats, i fent ús de les competències atribuïdes per l'article 9.2 del Reial decret 128/2018, de 16 de març pel qual es regula el règim jurídic dels funcionaris d'Administració Local amb habilitació de caràcter nacional; per l'article 164, apartat 2, de la Llei 8/2010, de 23 de juny, de la Generalitat, de Règim Local de la Comunitat Valenciana; i pels articles 20 i 2 del Decret 92/2021, de 9 de juliol, del Consell, de regulació del personal funcionari amb habilitació de caràcter nacional, i de conformitat amb la Resolució de 17 de febrer de 2022, del president de la Generalitat, per la qual delega determinades atribucions en diferents òrgans de la Presidència (DOGV 9282, 21.02.2022), resolc:  
  
Primer  
Aprovar la dissolució de l'Agrupació per al sosteniment del lloc de secretaria-intervenció mitjançant funcionari amb habilitació de caràcter nacional entre els ajuntaments de L'Orxa i Plans. La persona funcionària amb habilitació de caràcter nacional que estiga exercint el lloc de l'agrupació en el moment d'acordar-se la seua dissolució, quedarà adscrita a l'Ajuntament de L'Orxa.  
  
Segon  
Crear i classificar en classe tercera el lloc de treball de secretaria de l'Ajuntament de L'Orxa, quedant reservada la seua provisió a funcionaris d'Administració local amb habilitació de caràcter nacional pertanyents a la subescala de secretaria- intervenció.  
  
Tercer  
Crear i classificar en classe tercera el lloc de treball de secretaria de l'Ajuntament de Planes, quedant reservada la seua provisió a funcionaris d'Administració local amb habilitació de caràcter nacional pertanyents a la subescala de secretaria-intervenció.  
  
Contra aquesta resolució, que posa fi a la via administrativa, de conformitat amb el que s'estableix en l'article 114.1.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els següents recursos:  
a) Directament recurs contenciós administratiu davant dels jutjats contenciosos administratius de València o davant dels jutjats contenciosos administratius en la circumscripció dels quals tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, recurs de reposició davant del mateix òrgan que ha dictat l'acte, en el termini d'un mes a comptar des de l'endemà de la publicació en el Diari Oficial de la Generalitat Valenciana, de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública, no cal interposar recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjudici que les persones interessades puguen fer ús de qualsevol altra via que estimen oportuna.  
  
València, 7 de juny de 2022- El president de la Generalitat, p. d. (R 17.02.2022, DOGV 21.02.2022), la secretaria autonòmica de Cohesió Territorial i Polítiques contra el Despoblament: Elena Cebrián Calvo.